कोलकाता. लिएंडर पेस ने कहा कि वे रियो ओलिंपिक में रोहन बोपन्ना और सानिया मिर्जा के साथ जोड़ी बनाना चाहते हैं। उन्होंने कहा, "देखते हैं कि अगले 6 महीने में क्या होता है? मेरा मानना है कि सर्वश्रेष्ठ टीम रियो में खेले। यदि मुझे मौका मिले तो मैं रियो में सानिया के साथ मिक्स्ड डबल्स और रोहन के साथ पुरुष डबल्स में खेलना चाहता हूं। हमारी जोड़ी के पदक जीतने की संभावनाएं काफी ज्यादा हो सकती हैं।"
वर्ल्ड रिकॉर्ड बनाने को बेकरार
भारत के लिए छह ओलिंपिक खेल चुके लिएंडर पेस रियो में खेलने को लेकर बेहद उत्साहित हैं। उन्होंने बुधवार को कहा, "अपना 7वां ओलिंपिक खेलने और इसका वर्ल्ड रिकॉर्ड बनाने के लिए मैं बेकरार हूं। यह वह सपना है जो सभी देखते हैं। मैं एक और पदक जीतना चाहता हूं और यही चाह मुझे बेहतर खेलने के लिए प्रेरित करती है।"
ओलिंपिक नहीं, ग्रैंड स्लैम पर है अभी नजर : सानिया
सानिया मिर्जा ने अभी यह निर्णय नहीं लिया है कि अगले साल होने वाले रियो ओलिंपिक में वे किसके साथ जोड़ी बनाएंगी। उन्होंने कहा कि वे इसका फैसला फैसला ओलिंपिक शुरू होने से ठीक पहले करेंगी। इस साल 10 खिताब जीतने वालीं सानिया ने एक कार्यक्रम के दौरान कहा, "मैं अभी सिंगापुर में आईपीटीएल खेलकर लौटी हूं। पिछले एक महीने से अभी तक घर भी नहीं गई हूं। फिलहाल मेरा टारगेट साल का पहला ग्रैंड स्लेम ऑस्ट्रेलियन ओपन है, जिसके लिए पांच दिन बाद मैं मेलबर्न जा रही हूं।"
hin_Deva hin_Deva hin_Deva hin_Deva hin_Deva